
Tisztelt Társulási Tanács !
Az Óvodában foglakoztatott  dolgozók közül 2016 január 1.-től  a dajkák és a konyhai dolgozók  kapnak havi nettó 10.000.- forint cafeteria juttatást, amely a 2017. évi költségvetésben is szerepel.
Képviselői indítvány alapján a cafeteria juttatást javasoljuk kiterjeszteni az óvodapedagógusokra is 2017. január 1. napjára visszamenőleges hatállyal.   Jelenleg 5 fő óvodapedagógus van foglalkoztatva az óvodában. 
 Az 5 főre jutó többlet költség (5x161064) 805.320.- forint éves szinten. A 2017. évi az eredeti költségvetés alapján a fenntartóknak  2.497.024.- forint hozzájárulást kell fizetni az óvoda működéséhez.

A cafeteria juttatás kiterjesztésével 3.302.344.- forintra emelkedne a hozzájárulás szükségessége. Amennyiben a Társulási Tanács elfogadja  a javaslatot a többlet forrást Zalahaláp fogja biztosítani.
Kérem a Tisztelt Társulási Tanácsot , hogy az előterjesztést vitassa meg , és az alternatív határozati javaslat alapján hozza meg döntését !
                                                                   „A”
                                                 H A T Á R O Z A T I     J A V A S L A T

A Társulási Tanács  az előterjesztést megtárgyalta és az általa fenntartott Napközi Otthonos Óvoda óvodapedagógusai részére 2017. január 1. napjára visszamenőleges hatállyal nettó 10.000 Ft./hó összegű cafeteria juttatást biztosít. A cafeteria juttatás összegét a társulási tag  Zalahaláp Község Önkormányzat Képviselő-testülete biztosítja az önkormányzat  2017. évi költségvetése   terhére. Felhatalmazza a Társulási Tanács az elnököt , hogy a szükséges intézkedéseket tegye meg.

Határidő: azonnal
Felelős: Bedő Lajos Sándor elnök
                                                                    „B”
                                                H A T Á R O Z A T I     J A V A S L A T

A Társulási Tanács  az előterjesztést megtárgyalta és az általa fenntartott Napközi Otthonos Óvoda óvodapedagógusai részére 2017. január 1. napjára visszamenőleges hatállyal nettó 10.000 Ft./hó összegű cafeteria juttatást 2018. január 1. napjától biztosítja.

Felkéri az elnököt , hogy a cafeteria juttatás összegét a 2018. évi költségvetési javaslatba építse be , és terjessze a Társulási Tanács elé.

Határidő: 2018. január 1.

Felelős: Bedő Lajos Sándor elnök 

Zalahaláp 2017.05.09.  
                                                                               Bedő Lajos Sándor 

                                                                                          elnök
